**COMUNICAT DE PRESA – DAJ BOTOSANI**

In Monitorul Oficial nr.697/07.09.2016 s-a publicat **H.G. nr.638/2016**  privind aprobarea schemei **“Ajutor de minimis pentru achizitionarea de catre producatorii agricoli de berbeci/tapi de reproductie din rase specializate”**, act normativ care urmareste ameliorarea valorii genetice a şeptelului de animale din România.

**Beneficiarii schemei sunt:**

**a)** crescători de ovine/caprine, persoane fizice autorizate, întreprinderi individuale şi întreprinderi familiale, constituite potrivit Ordonanţei de urgenţă a Guvernului nr. [**44/2008**](file:///C:\Documents%20and%20Settings\User\sintact%204.0\cache\Legislatie\temp262458\00111453.htm) privind desfăşurarea activităţilor economice de către persoanele fizice autorizate, întreprinderile individuale şi întreprinderile familiale, cu modificările şi completările ulterioare;

**b)** crescători de ovine/caprine, persoane fizice care deţin atestat de producător emis potrivit prevederilor Legii nr. [**145/2014**](file:///C:\Documents%20and%20Settings\User\sintact%204.0\cache\Legislatie\temp262458\00166481.htm) pentru stabilirea unor măsuri de reglementare a pieţei produselor din sectorul agricol, cu modificările şi completările ulterioare;

**c)** crescători de ovine/caprine, persoane juridice, precum şi orice forme asociative cu personalitate juridică constituite conform legii.

**Valoarea sprijinului financiar este de:**

**a)** maximum 2.500 lei/cap berbec din rasă specializată achiziţionat potrivit prevederilor prezentei hotărâri;

**b)** maximum 2.500 lei/cap ţap din rasă specializată achiziţionat potrivit prevederilor prezentei hotărâri.

**\*)** Valoarea totală a ajutoarelor de minimis care se acordă unei întreprinderi/întreprinderi unice nu poate depăşi suma de 15.000 euro pe durata a trei exerciţii financiare, în cursul exerciţiului financiar actual şi în cele două exerciţii financiare precedente.

**Criteriile de eligibilitate pentru achizitionarea berbecilor/ţapilor de reproductie din rase specializate sunt:**

**a)** să deţină un efectiv de minimum 60 de capete femele ovine, pe beneficiar, identificate şi înregistrate în RNE până la data intrării în vigoare a prezentei hotărâri, în vederea achiziţionării de berbeci de reproducţie din rasele specializate;

**b)** să deţină un efectiv de minimum 60 de capete femele caprine, pe beneficiar, identificate şi înregistrate în RNE până la data intrării în vigoare a prezentei hotărâri, în vederea achiziţionării de tapi de reproducţie din rasele specializate;

**c)** berbecii/ţapii achiziţionaţi sa fie din rasele specializate cuprinse în lista întocmită de ANZ

**d)** să deţină registrul individual al exploataţiei, completat şi actualizat, în conformitate cu prevederile Regulamentului (CE) nr. [21/2004](file:///C:\Documents%20and%20Settings\User\sintact%204.0\cache\Legislatie\temp262458\12027384.htm) al Consiliului din 17 decembrie 2003 de stabilire a unui sistem de identificare şi de înregistrare a animalelor din speciile ovină şi caprină şi de modificare a Regulamentului (CE) nr. [1.782/2003](file:///C:\Documents%20and%20Settings\User\sintact%204.0\cache\Legislatie\temp262458\12025965.htm) şi a Directivelor [92/102/CEE](file:///C:\Documents%20and%20Settings\User\sintact%204.0\cache\Legislatie\temp262458\12013740.htm) şi [64/432/CEE](file:///C:\Documents%20and%20Settings\User\sintact%204.0\cache\Legislatie\temp262458\12007103.htm);

**e)** se obligă prin angajament scris să menţină în exploataţie berbecii/ţapii de reproducţie din rase specializate, achiziţionaţi, pe o perioadă de minimum 3 ani începând cu data la care sprijinul financiar a fost acordat;

**f)** se obligă prin angajament scris să înscrie în Registrul genealogic produşii femeii obţinuţi din monta naturală cu berbecii/ţapii de reproducţie din rase specializate achiziţionaţi în baza prezentei hotărâri, în cazul raselor pentru care se face reproducţie în rasă pură, conform standardelor de rasă, precum şi să introducă întreg efectivul de ovine/caprine în programul strategic de eradicare a scrapiei.

**\*)** Achiziţionarea de berbeci/ţapi de reproducţie din rase specializate se realizează respectând proporţia de un berbec din rase specializate/30 de capete femele ovine si un ţap din rase specializate/20 de capete femele caprine deţinute de beneficiar.

**\*)** Numărul maxim de berbeci/ţapi de reproducţie care poate fi achiziţionat de un beneficiar trebuie să corespundă, aplicând proporţia prevăzută, unui număr de 700 de capete femele ovine, respectiv, 350 de capete femele caprine.

**Fermierii** pot afla detalii privind documentele necesare accesarii schemei, precum si toate informatiile referitoare la procedura de derulare a acesteia de la Directia pentru Agricultura Judeteana Botosani.

Beneficiarii care indeplinesc criteriile de eligibilitate pot depune cererile **pana la data de 10 octombrie 2016 la sediul Directiei pentru Agricultura Judeteana Botosani.**

DAJ BOTOSANI – 09.09.2016